Isla Capones

Ti Isla Capones, ammo pay a kas Grand Capon wenno Isla Capon Grande (Espaniol: Isla de Capon Grande) ket ti maysa a bassit nga isla nga agarup a  iti kaatiddog iti  iti kaakaba, iti kalawaan a puntona, a mabirukan iti agarup a  iti aplaya ti probinsia ti Zambales iti akinlaud nga isla ti Luzon iti Filipinas. Daytoy ti kadakkelan kadagiti Is-isla  Capones (Islotes de los Capones), ti grupo dagiti tallo a bassit nga isla a mangiraman pay ti asideg nga Isla Camara ken ti sabali pay a bassit nga isla a naikapet iti daytoy babaen ti maysa  baras ti darat. Ti isla ket administratibo a parte iti baranggay Pundaquit iti ili ti Zambales iti San Antonio.

Mailasin ti isla babaen dagiti pormasion ti dakkel a bato ken dagiti napadsok a rangkis a napalikmutan dagiti aplaya ti puraw a darat ken korales. Mabirukan ti Silaw-taaw ti Isla Capones iti turod nga asideg iti akinlaud a patingga ti isla.

 Naisingasing a parke iti baybay 
Dagiti lugar ti baybay a mangpalikmut iti Isla Capones ken dagiti pay paset dagiti kadenna nga igid ti baybay dagiti baranggay ti Pundaquit ken San Miguel a nabaknag iti ikan ken dagiti raw-ang ti korales ket agdama nga awanan iti espesial a salaknib. Ti pannakapabassit dagiti makalap nga ikan gapu iti panagbettak ti Bantay Pinatubo idi 1991 ken ti agtultuloy a parikut iti pannakalan-ak ken dagiti pay di legado a panagsanay iti panagkalap iti lugar ket nakaiturongan ti Pundasion ti Panagsalaknib iti Enbironmento ti Asia a nangited iti maysa a singasing iti Departamento ti Enbironmento ken dagiti Masna a Rekurso) idi 2003 para iti pannakaipabalinna iti maysa a nasalakniban a lugar ti baybay a matawagan iti Parke ti Baybay ti Isla Capones a katinnulongna ti yunit ti lokal a gobierno ti San Antonio.  Daytoy ket gandat pay ti programa a mangited kadagiti alternatibo a taudan ti matgedan dagiti lokal a mangngalap, a kas ti turismo.

 Kitaen pay 
 Listaan dagiti isla iti Filipinas

 Dagiti nagibasaran 

Kategoria:Is-isla ti Filipinas